Gradonačelnik

KLASA: 363-01/18-09/34

URBROJ: 2117/01-01-18-2

Dubrovnik, 28. studenoga 2018.

Na temelju članka 26. Zakona o komunalnom gospodarstvu („Narodne novine“, broj: 68/18.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o drugim komunalnim djelatnostima na području Grada Dubrovnika i upućuje se Gradskom vijeću Grada Dubrovnika na raspravu i donošenje.
2. Tekst prijedloga Odluke iz točke 1. ovoga Zaključka je sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća, ovdje
2. Upravni odjel za komunalne djelatnosti i mjesnu samoupravu, ovdje
3. Pismohrana
4. Evidencija

Na temelju članka 26. Zakona o komunalnom gospodarstvu („Narodne novine“, broj. 68/18.) i članka 32. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradsko vijeće Grada Dubrovnika, na \_\_. sjednici, održanoj \_\_\_\_\_\_\_\_\_ 2018. donijelo je

ODLUKU

o drugim komunalnim djelatnostima

na području Grada Dubrovnika

Članak1.

Odlukom o drugim komunalnim djelatnostima na području Grada Dubrovnika(dalje: Odluka) utvrđuju se komunalne djelatnosti koje su od lokalnog značaja za Grad Dubrovnik.

Članak 2.

Druge komunalne djelatnosti su:

* deratizacija, dezinsekcija, dezinfekcija,
* skrb o odbjeglim i napuštenim životinja,
* blagdansko uređivanje Grada i naselja,
* opskrba trgovina i građana unutar Povijesne jezgre grada posebnim vozilima,
* javno oglašavanje,
* održavanje javne hidrante mreže,
* označavanje naselja, ulica, obala, trgova i zgrada,
* skrb o gradskim golubovima i labudovima,
* nabava materijala za male komunalne poslove po gradskim kotarima i mjesnim odborima,
* zbrinjavanje životinjskih lešina,
* čišćenje mora i priobalja.

Članak 3.

Komunalne djelatnosti iz članka 2. ove Odluke obavljaju se sukladno Programu o obavljanju drugih komunalnih djelatnosti.

Program obavljanja drugih komunalnih djelatnosti donosi Gradsko vijeće Grada Dubrovnika.

Članak 4.

Stupanjem na snagu ove Odluke prestaje važiti Odluka o drugim komunalnim djelatnostima lokalnog značaja za Grad Dubrovnik („Službeni glasnik grada Dubrovnika“, broj: 9/10. i 2/12.).

Članak 5.

Ova Odluka stupa na snagu osmog dana od dana objave u Službenom glasniku Grada Dubrovnika.

Predsjednik Gradskog vijeća

mr.sc. Marko Potrebica

Upravni odjel za komunalne djelatnosti i mjesnu samoupravu

KLASA: 363-01/18-09/34

URBROJ: 2117/01-03-18-1

Dubrovnik, 28. studenoga 2018.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o utvrđivanju prijedloga Odluke o drugim komunalnim

djelatnostima na području Grada Dubrovnika, dostavlja se

Na temelju članka 26. Zakona o komunalnom gospodarstvu („Narodne novine“, br. 68/18.) predstavničko tijelo jedinice lokalne samouprave može posebnom odlukom odrediti djelatnosti koje se smatraju komunalnim djelatnostima, a koje su od značaja za život ljudi na lokalnom području, a obavljaju se po načelima komunalnog gospodarstva.

Predloženom odlukom utvrđene su komunalne djelatnosti od lokalnog značaja i to:

* deratizacija, dezinsekcija, dezinfekcija,
* hvatanje odbjeglih i napuštenih životinja,
* blagdansko uređivanje Grada i naselja,
* opskrba trgovina i građana unutar Povijesne jezgre grada posebnim vozilima,
* uklanjanje protupravno postavljenih predmeta, osiguravanje radova održavanja i sprečavanja nezakonitog djelovanja na javnim površinama,
* javno oglašavanje,
* održavanje javne hidrante mreže,
* označavanje naselja, ulica, obala, trgova i zgrada,
* skrb o gradskim golubovima i labudovima,
* nabava materijala za male komunalne poslove po gradskim kotarima i mjesnim odborima,
* zbrinjavanje životinjskih lešina.

Sredstva za obavljanje drugih komunalnih djelatnosti osiguravaju se iz sredstava:

* proračuna,
* prihoda iz obavljanja djelatnosti,
* drugih izvora utvrđenih posebnim propisima.

U svezi iznesenoga predlaže se gradonačelniku sljedeći

Z A K L J U Č A K

1. Utvrđuje se prijedlog Odluke o drugim komunalnim djelatnostima na području Grada Dubrovnika i upućuje se Gradskom vijeću Grada Dubrovnika na raspravu i donošenje.
2. Tekst prijedloga Odluke iz točke 1. ovoga Zaključka je sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu Zlatko Uršić.

Pročelnik

Zlatko Uršić, dipl. iur.

DOSTAVITI:

1. Gradonačelnik grada Dubrovnika, ovdje
2. Služba gradskog vijeća, ovdje
3. Pismohrana
4. Evidencija

O b r a z l o ž e n j e

PRAVNA OSNOVA

U srpnju ove godine donesen je novi Zakon o komunalnom gospodarstvu (dalje u tekstu: Zakon), objavljen u Narodnim novinama broj 68/18, i koji je stupio na snagu 4. kolovoza 2018. godine.

Zakonom su definirane komunalne djelatnosti koje se obavljaju na područjima jedinica lokalne samouprave, i to člancima, citirano:

„*Članak 21.*

*Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti (u daljnjem tekstu: komunalne djelatnosti kojima se osigurava održavanje komunalne infrastrukture) i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave (u daljnjem tekstu: uslužne komunalne djelatnosti).*

*Članak 22.*

*Komunalne djelatnosti kojima se osigurava održavanje komunalne infrastrukture su:*

*1. održavanje nerazvrstanih cesta*

*2. održavanje javnih površina na kojima nije dopušten promet motornim vozilima*

*3. održavanje građevina javne odvodnje oborinskih voda*

*4. održavanje javnih zelenih površina*

*5. održavanje građevina, uređaja i predmeta javne namjene*

*6. održavanje groblja i krematorija unutar groblja*

*7. održavanje čistoće javnih površina*

*8. održavanje javne rasvjete.*

*(2) U sklopu obavljanja djelatnosti iz stavka 1. ovoga članka može se osigurati i građenje komunalne infrastrukture.*

*Članak 24.*

*Uslužne komunalne djelatnosti su:*

*1. usluge parkiranja na uređenim javnim površinama i u javnim garažama*

*2. usluge javnih tržnica na malo*

*3. usluge ukopa i kremiranje pokojnika u krematoriju unutar groblja*

*4. komunalni linijski prijevoz putnika*

*5. obavljanje dimnjačarskih poslova.*

*Članak 26.*

*Osim djelatnosti iz članaka 22. i 24. ovoga Zakona, predstavničko tijelo jedinice lokalne samouprave može odlukom odrediti i drugu djelatnost koja se smatra komunalnom djelatnosti:*

*1. ako se takvom djelatnošću kontinuirano zadovoljavaju potrebe od životnog značenja za stanovništvo na području jedinice lokalne samouprave*

*2. ako po svom sadržaju i značenju djelatnost predstavlja nezamjenjiv uvjet života i rada u naselju*

*3. ako je pretežno uslužnog karaktera i*

*4. ako se obavlja prema načelima komunalnog gospodarstva.“*

Temeljem članka 26. Zakona, predloženom Odlukom o drugim komunalnim djelatnostima na području Grada Dubrovnika utvrđene su druge komunalne djelatnosti koje su od značaja za život ljudi na lokalnom području, a po svom sadržaju su pretežno uslužnog karaktera i obavljaju se po načelima komunalnog gospodarstva.

Sredstva za financiranje djelatnosti iz ove Odluke osiguravaju se u proračunu, prihoda iz obavljanja djelatnosti kao i drugih izvora prema posebnim propisima.